Politiet har endelig kunnet afslutte jagten på en stjålet bil og to mænd.
De to mænd er nu anholdt.

Kørte ind i Kragskovhede I formiddags omkring kl. 10.30 kørte to mænd en bil ind på Kragskovhedes område - angiveligt for at vise sig overfor de indsatte. Da han ville køre ud fra området, var der imidlertid stillet en bil i vejen foruden at bommen var på plads. Stjålet Mercedes 200 SLK sportsvogn Det lykkedes imidlertid alligevel føreren, at slippe væk. Bilen, en sølvfarvet Mercedes 200 SLK sportsvogn, blev stjålet her til morgen i Århus. Registreringsnummer YN 46566. Det oplyser vagtchefen Frank Liltorp fra Nordjyllands Politi til TV2/Nord. Set i Hirtshals På et tidspunkt blev bilen spottet på en adresse i Hirtshals. Da politiet kom til stedet, var bilen imidlertid væk, men en patrulje fandt den lidt senere omkring Hjørring. Patruljebilen måtte imidlertid opgive at fange bilen, da hastigheden var oppe omkring de 200 kilometer i timen. Rubjergområdet Politiet koncentrerede efterfølgende sine patruljevogne omkring Rubjergområdet. Mistænksom i Lønstrup Det førte bl.a. til, at en person fra Lønstrup ringede til politiet, og fortalte at en mistænksom person løb væk fra et hus med en pose. Politiet kom til stedet, og anholdt kort efter personen. Anholdt med tyvekoster Det viste sig, at han havde en del tyvekoster på sig: to fladskærme og fem skydevåben - angiveligt fra et indbrud i et sommerhus i Tornby. Den anden også anholdt Omkring kl. 15.30 kunne politiet så anholde den anden mand, og efterfølgende fandt politiet den efterlyste stjålne Mercedes. De to anholdte er dels en 30-årig mand fra Randers og en ung mand fra Aalborg-egnen.